Ymisk siðvenja Ymisku londini hava ymiska siðvenju viðvíkjandi drykkjupeningi. Tí er tað eitt gott hugskot at kunna seg um viðurskiftini í landinum, hagar leiðin gongur. Hvussu nógvan drykkjupening skalt tú lata á matstovuni, í hýruvogninum ella á gistingarhúsinum? Tað er rættiliga ymiskt, hvat verður væntað í ymisku londunum, og her á síðuni fært tú hjálp til uttanlandsferðina. Ferðamannaskip Á nógvum ferðamannaskipum er drykkjupeningur kravdur og roknaður uppí prísin. Drykkjupeningurin verður sjálvvirkandi kravdur, antin tá ið ferðin byrjar ella endar. Talan er vanliga um 6-15 USD um dagin. Heldur tú teg hava fingið eina serliga góða tænastu frá einum starvsfólki umborð, kanst tú lata viðkomandi drykkjupening beinleiðis. Kann vera partur av rokningini Nógvastaðni, og serliga í Evropa, er vanligt, at drykkjupeningurin longu er roknaður uppí, tá tú fært rokningina. Tí kann tað vera eitt gott hugskot at kanna, um tað stendur’ Service Charge’ á rokningini, soleiðis at tú ikki rindar dupult. Í summum londum verður eyka drykkjupeningur tó væntaður afturat rokningini. Ymiskar mentanir Ymisku mentanirnar í heiminum síggjast eisini aftur í mátanum, sum drykkjupeningur verður latin. Nógvastaðni í Asia, m. a. í Kina, Japan og Singapore, er tað ikki ein partur av mentanini at lata drykkjupening, og í ávísum førum kann tað beinleiðis vera illa dámt. Vit hava bólkað londini í heimspartar, soleiðis at tú lættliga kanst finna upplýsingar um tað landið, tú skalt ferðast til. Góð ráð Afrika Fá meira at vita um drykkjupening í Afrika.